《井陉》
宋代·刘涛

寒压岁峥嵘，山阴日少晴。败眠鸡小梗，劝坐火多情。

便面堪长路，牵头破老兵。谁教恋升斗，尽室此途行。

作者简介：徐州彭城人，字德润。后唐明宗天成进士。后周太祖显德初拜右谏议大夫，迁右詹事。性刚毅不挠，素与宰相范质不协，常郁郁不得志，遂退居洛阳，以书史自娱。太祖开宝中召赴京师，以老病求退，授秘书监致仕。